Tiltale for bl.a. afpresning, frihedsberøvelse, hæleri, forsøg på røveri, vidnetrusler og vold i gentagelsestilfælde. Påstand om anbringelse i institution for personer med vidtgående psykiske handi... Vis mere
Ret: Retten i Sønderborg (1. instans)
Faggruppe: Straffesag — Nævningesag
Sagsemner: Formueforbrydelser;
Liv og legeme;
Personlig frihed, fred og ære;
Strafferetlige sanktioner og andre foranstaltninger;
Udlændinge;

/

Dom til anbringelse på institution og udvisning
for bestandig
En syrisk statsborger født i 2002 blev den 24. februar 2021 ved
nævningeting dømt skyldig i en række forhold af personfarlig
kriminalitet og berigelseskriminalitet.
Nogle af forholdene, omfattende blandt andet afpresning, ulovlig tvang, vidnetrusler og for-
søg på røveri, blev begået i 2017 og 2018, hvorefter han blev varetægtsfængslet og den 6.
februar 2019 idømt en fæng-selsstraf på 1 år og 9 måneder og udvisning ved en doms-
mandssag ved byretten. Dommen blev anket til landsretten, og under ankebehandlingen
blev han mentalundersøgt og vurderet uegnet til almindelig straf. Som sanktion blev der
anbefalet anbringelse på institution, hvilket skal behandles som nævninge-sag. Byrets-
dommen blev derfor den 19. februar 2020 ophævet og sagen hjemvist til ny behandling
ved byretten. 

Den 10. oktober 2019 var tiltalte blevet løsladt, hvorefter han i perioden april til maj 2020
begik yderligere forhold, omfattende blandt andet afpresning, ulovlig tvang, frihedsberø-
velse og vold. De fleste af disse forhold blev begået mod en udsat ung mand i By,
der var stofmisbruger og også involveret i han-del med hash. Forholdene strakte sig over
en periode på flere uger og resulterede i, at ofret måtte opgive sin lejlighed og forlade eg-
nen. Forholdet havde baggrund i rivalisering om hashmarkedet, idet tiltalte og hans kreds
ønskede at trænge den unge mand og hans bekendte, der også blev opsøgt, ud af hand-
len. 

Efter resultatet af mentalundersøgelsen blev tiltalte dømt til anbringelse på en institution
for personer med vidtgående psykiske handicap, således at han efter bestemmelse fra
kommunen kan overføres til sikret afdeling. Det blev fastsat en længstetid for opholdet på
institutionen på 2 år.

Tiltale blev endvidere udvist af Danmark med indrejseforbud for bestandig. Der er herved
især lagt vægt på forbrydelsens grove karakter, sammenholdt med at tiltalte først kom til
Danmark få år før, de kriminel-le forhold startede, at de er gentaget efter løsladelse og ef-
ter det fyldte 18. år. Desuden er han den 30. august 2019 tildelt en advarsel om udvisning i
forbindelse med en dom for vold. Endelig har han haft sin væsentligste opvækst og adskil-
lige års skolegang i hjemlandet, mens han ikke har opnået nogen særlig tilknytning til det
danske samfund og endnu ikke har egen familie.